Cowdray
Store norske leksikon,Historie,Historiske hjelpevitenskaper,Adelsvesen
Cowdray er en britisk viscounttittel som i 1917 ble tildelt entreprenøren og oljemagnaten Sir Weetman Dickinson Pearson (1856–1927), grunnleggeren av forretningsimperiet Pearson Plc, som i dag er et av verdens største forlagskonsern. Han bygde ut den meksikanske oljeindustrien på begynnelsen av 1900-tallet, og forestod byggingen av en rekke større tunnel- og damanlegg, blant annet i Nilen.
Nåværende tittelinnehaver er hans sønnesønns sønn Michael Orlando Weetman Pearson (født 1944), den fjerde viscount Cowdray, som eier slottene Cowdray Park i Sussex og Dunecht House vest for Aberdeen, og 300 000 dekar land. Cowdray Park ble omgjort til polo- og golfklubb i 2011, samtidig solgte eieren en kunst- og antikvitetssamling for cirka 90 millioner kroner. Les mer i Store norske leksikon adel